Úradný vestník L 225 , 22/09/1995 S. 0001 - 0003



Nariadenie Komisie (ES) č. 2230/95 z 21. septembra 1995, ktorým sa mení a dopĺňa nariadenie (ES) č. 933/94 stanovujúce účinné látky prípravkov na ochranu rastlín a ktoré určuje členské štáty spravodajcov na implementáciu nariadenia Komisie (EHS) č. 3600/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 o umiestňovaní prípravkov na ochranu rastlín na trh [1], naposledy zmenenú a doplnenú smernicou Komisie 95/36/ES [2], so zreteľom na nariadenie Komisie (EHS) č. 3600/92 z 11. decembra 1992, ktoré stanovuje podrobné pravidlá implementácie prvej etapy pracovného programu uvedeného v článku 8 (2) smernice Rady 91/414/EHS o umiestňovaní prípravkov na ochranu rastlín na trh [3], ktoré bolo zmenené a doplnené nariadením (ES) č. 491/95 [4], a najmä na jeho články 5 (2) a 6 (5), keďže nariadenie Komisie (ES) č. 933/94 [5], ktoré bolo zmenené a doplnené nariadením (ES) č. 491/95, stanovuje účinné látky prípravkov na ochranu rastlín a určuje členské štáty spravodajcov na implementáciu nariadenia (EHS) č. 3600/92; keďže nariadenie (ES) č. 491/95 zmenilo a doplnilo nariadenia (EHS) č. 3600/92 a (ES) č. 933/94 v tom, že zohľadňuje prípadný dopad pristúpenia Rakúska, Fínska a Švédska a stanovuje integráciu určených orgánov a výrobcov (vrátane dovozcov účinných látok vyrobených mimo spoločenstva) týchto troch členských štátov v rámci prvého pracovného programu uvedeného v článku 8 (2) smernice 91/414/EHS; keďže je potrebné stanoviť novú lehotu na predloženie dokumentácie výrobcami, ktorí predložili oznámenie podľa ustanovení článku 4 (1a) nariadenia (EHS) č. 3600/92; keďže podľa článku 6 (4) a (5) nariadenia (EHS) č. 3600/92 sa má stanoviť nová lehota na predloženie dokumentácie týkajúcej sa určitých účinných látok na základe dôvodov, ktoré oznámili Komisii členské štáty spravodajcovia, keď sa preukázalo, že oneskorenie nastalo kvôli snahe predložiť súhrnnú dokumentáciu alebo kvôli určeniu nového štátu spravodajcu, alebo z dôvodu vyššej moci; keďže opatrenia stanovené v tomto nariadení sú v súlade so stanoviskom Stáleho výboru pre zdravie rastlín, PRIJALA TOTO NARIADENIE: Článok 1 Nariadenie (ES) č. 933/94 sa mení a dopĺňa takto: 1. Do článku 1 sa vkladá tento odsek 3a: "3a. Výrobcovia zriadení v Rakúsku, Fínsku a Švédsku, ktorí v riadnej lehote predložili oznámenie podľa článku 4 (1a) nariadenia (EHS) 3600/92, sú uvedení v zozname v prílohe IA k tomuto nariadeniu pod kódom pozostávajúcim z troch písmen pri príslušnej účinnej látke. Identifikácia názvu a adresy každého výrobcu je uvedená pre každý kód v prílohe IIA k tomuto nariadeniu." 2. Článok 2 sa nahrádza týmto: "Článok 2 1. Konečný termín na predloženie dokumentácie a informácií členskému štátu spravodajcu, ktoré sú uvedené v tretej zarážke článku 5 (4) nariadenia (EHS) č. 3600/92, sa stanovuje na 30. apríl 1995. 2. Konečný termín uvedený v odseku 1 sa predlžuje do 31. októbra 1995 pre oznamovateľov uvedených v prílohe I s výnimkou tých, ktorí už informovali členský štát spravodajcu a Komisiu o svojom odstúpení z pracovného programu podľa prvého pododseku článku 5 (6) nariadenia (EHS) č. 3600/92, a to pre tieto účinné látky: Alachlór Amitraz Bromoxynil Karbendazim Chlórothalonil Chlópyrifos Chlótoluron Cypermetrín 2,4-D Deltametrín Desmedipham Endosulfan Etofumesát Fentin acetát Fentin hydroxid Fenvalerát Glyphosát Ioxynil Izoproturon Lindán Linuron Mancozeb MCPA Mekoprop Mekoprop-P Metalaxyl Metamidofos Metsulfuron Paraquat Paratión-metyl Pendimetalín Permetrín Fenmedifan Propyzamid Simazín Tiofanát-metyl Tiram Zineb Ziram 3. Konečný termín uvedený v odseku 1 sa predlžuje do 30. apríla 1996 pre oznamovateľov so sídlom v Rakúsku, Fínsku a Švédsku uvedených v zozname v prílohe IA." 3. Vkladajú sa prílohy IA a IIA, ako je uvedené v prílohe k tomuto nariadeniu. Článok 2 Toto nariadenie nadobúda účinnosť siedmy deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. septembra 1995 Za Komisiu Ritt Bjerregaard členka Komisie [1] Ú. v. ES L 230, 19.8.1991, s. 1. [2] Ú. v. ES L 172, 22.7.1995, s. 8. [3] Ú. v. ES L 366, 15.12.1992, s. 10. [4] Ú. v. ES L 49, 4.3.1995, s. 50. [5] Ú. v. ES L 107, 28.4.1994, s. 8. -------------------------------------------------- PRÍLOHA " PRÍLOHA IA Zoznam dodatočných oznamovateľov (kódová identifikácia) Účinná látka | Kód oznamovateľa | Acefát | BUY | Chlórpyrifos | SAC | Propiconazol | SAC | Hydrozid kyseliny maleinovej | DAH | Glyfosát | SAC | "" PRÍLOHA IIA Zoznam kódovej identifikácie dodatočných oznamovateľov, názvy a adresy Kódová identifikácia | Názov | Adresa | BUY | B & S Buy & Sell GmbH | Schlossgraben 16 A-6800 Feldkirch | DAH | S Dahlberg | Borgstigen 9 S-133 33 Saltsjöbaden | SAC | Sanachem GmbH | Kolingasse 19 A-1090 Wien | " --------------------------------------------------